86 



at en Del af Ledningen virkelig gaar over unipolare Celler. Naar da dette tillige 

 kan stemme med de fysiologiske Undersøgelser, og det jo dog maa anses for det 

 sandsynligste, at den dilaterende og kontraherende Ledning udspringer samme Sted 

 i Medulla oblongata, tør vi nok antage : 



„at den bronchomotoriske Ledning fra dorsale Kerne over 

 Ganglion nodosum bestaar af to fysiologisk og histologisk forskel- 

 lige Baner, en bronchoconstrictorisk Bane, der afbrydes af multi- 

 polare Celler (Celler med 3 Udløbere) og en bronchodilatatorisk 

 Bane, der leder antidromt over unipolare Celler, og som dominerer 

 hos Katten". 



Hermed er da ogsaa Forklaringen givet paa den forholdsvis ringe Degeneration 

 over G. nodosum efter Exstirpation af dorsale Kerne. Efter denne Operation dege- 

 nererer naturligvis kun Bronchoconstrictorerne, medens de dilalatoriske Nerver for- 

 bliver uforandrede i alt Fald indenfor saa korte Tidsrum, som jeg har arbejdet med. 



Nærmere kan vi imidlertid heller ikke foreløbigt komme Problemet, og yder- 

 ligere Spekulationer bør opsættes, til fastere Grundlag foreligger. 



Kap. VIII. Opgørelse af Forsøgsrækkens samlede Resultater. 

 Skema af Lungenervesystemet. 



Med de sidstnævnte Undersøgelser er den foreliggende Forsøgsrække udtømt, 

 og, for kort at recapitulere alt, foreligger da følgende som dens Resultater: 



I. I Medulla oblongata findes ingen Nervekerner, hvis Axecylindre løber direkte 



uden Afbrydelse til Lungerne. 

 II. I Medulla spinalis findes ingen Nervekerner, der sender Axecylindre direkte 

 uden Afbrydelse til Lungerne. 

 Lungerne staar altsaa overhovedet ikke i direkte Forbindelse med Central- 

 nervesystemet. 



III. Motoriske Lungenerver saavel bulbære som spinale, maa afbrydes af 

 Ganglier, inden de naar Lungen. 



IV. Ganglion stellatum (hos Katten) og Ganglion cervicale medium (hos Hunden) 

 danner et primært Centralpunkt for Nerver til Lungen paa samme Side 

 (hos Hunden ogsaa for Nerver til modsatte Lunge). 



V. Det til Lungecellerne i Ganglion stellatum og cervicale medium svarende 

 sekundære Centralpunkt ligger i Processus lateralis thoracalis. 



VI. Andet og tredie Thoracalspinalganglie sender rimeligvis sensible Traade 

 til Lungerne. Innervationen er dels sammesidet, dels krydset. 



VII. Ganglion nodosum danner et primært Centralpunkt hovedsagelig for Nerver 



